b'\n_START_ARTICLE_\nTranslatewiki.net\n_START_SECTION_\nKasaysayan\n_START_PARAGRAPH_\nAng Translatewiki.net ay ginawa ni Niklas Laxstr\xc3\xb6m upang magamit bilang isang plataporma ng lokalisasyon para sa lahat ng mga wika ng MediaWiki noong humigit-kumulang sa Hulyo 2006, nang pangalanan ito bilang Betawiki. Bukod sa pagsasalinwika, umunlad ito na mayroong mga katangian ng isang plataporma ng pagsusubok at pagpapaunlad para sa MediaWiki (Nukawiki noong 2005), na nakatuon sa pagpapainam ng mga tampok na internasyunalisasyon._NEWLINE_Noong katapusan ng 2007, sumali si Siebrand Mazeland sa pamamahala ng websayt, na inilipat sa pangkasalukuyang dominyo (nasasakupan) na translatewiki.net._NEWLINE_Noong Abril 2008, sinusuportahan na nito ang mahigit sa 100 mga wika para sa MediaWiki at 200\xc2\xa0ng mga dugtong (mga extension) nito, \xc2\xabna nakagawa rito upang maging isa sa pinaka isinasalinwikang mga proyekto ng sopwer\xc2\xbb, pati na ang FreeCol. Magmula noon, habang bilang isang nagsasariling proyektong boluntaryo o nagkukusang-loob,  kinilala ito bilang isang pangunahing tagaganap sa pandaigdigang tagumpay ng MediaWiki at ng mga proyekto ng Wikimedia na pinapaandar nito, katulad ng Wikipedia, na nasa mahigit sa 280 mga wika._NEWLINE_Noong 2009, napainam ito dahil sa proyektong Google Summer of Code (Tag-init ng Kodigo ng Google) ni Niklas Laxstr\xc3\xb6m. Noong 2011, ipinakilala ang mga tampok nito ng pagwawasto o para sa proofreading. Noong 2012, lumawak ang makina nito ng ala-ala ng salinwika papunta sa lahat ng mga proyekto ng Wikimedia na ginagamit ang Translate._NEWLINE_Noong 2013, sumailalim ang plataporma ng Translate ng isang malaking pagbabago sa pamamagitan ng proyektong "Translate User eXperience" o "TUX" (literal na "karanasan ng Tagagamit ng Translate [Salinwika]"), kabilang na ang \xc2\xabmga pagbabago sa nabigasyon o panggagalugad, anyo ng "patnugot" o editor at pakiramdam, pook ng pagsasalinwika, mga pansala, paghahanap, at kulay at estilo\xc2\xbb.'